text: Publikum svigtede friluft-scene
  11 august 2011 kl. 16.42
  Vejret spiller en stor rolle for de mange sommerspil i det fri. Regnen fik i år publikum til at svigte Palsgaard Sommerspil ved Juelsminde.
  Før premieren på årets musical Guys and Dolls frygtede folkene bag Palsgaard Sommerspil for regnen. Og det kom til at regne en del i de 14 dage, sommerspillet havde forestillinger.
  Sidste år trak friluftscenen 12.000 tilskuer til, men det er kun blevet til 7.800 i år. Bestyrelsen bag sommerspillet har endnu ikke gjort op, hvad det kommer til at betyde økonomisk.
  